
PËR SHPËRNDARJEN E FINANCIMIT PËR PROJEKTE TË REJA, THIRRJA I PËR VITIN 2017, TË GRANTIT “REHABILITIM MJEDISOR, GJELBËRIM DHE PYLLËZIM”, PROGRAMI I ZHVILLIMIT TË INFRASTRUKTURËS VENDORE DHE RAJONALE, SHTYLLA I

Në mbështetje të nenit 100 të Kushtetutës, të nenit 16 dhe të aneksit 3, të ligjit nr.130 datë 15.12.2016, “Për buxhetin e vitit 2017”, me propozimin e ministrit të Mjedisit, Komiteti për Zhvillimin e Rajoneve

VENDOSI:

1. Shpërndarjen e financimit për projekte të reja, thirrja I për vitin 2017, për grantin “Rehabilitim mjedisor, gjelbërim dhe pyllëzim”, programi i Zhvillimit të Infrastrukturës Vendore dhe Rajonale, me burim financimi buxhetin e projekteve të reja për vitin 2017, nga programi buxhetor “Administrimi i pyjeve” pranë Ministrisë së Mjedisit, sipas tabelës 1, bashkëlidhur këtij vendimi.
2. Të gjitha autoritetet kontraktuese, projektet e të cilave miratohen për financim sipas pikës 1, të këtij vendimi, brenda një jave nga data e publikimit të tij në “Fletoren Zyrtare”, duhet të paraqesin në sekretariatin teknik, pranë Ministrisë së Mjedisit, kalendarin me të gjitha afatet e parashikuara për fazat e prokurimit publik dhe të zbatimit të projektit, si dhe të përdorimit të fondeve dhe emrin e personit përgjegjës për informimin periodik. 
3. Autoritetet kontraktuese për projektet, sipas pikës 1, të këtij vendimi, duhet të kryejnë procedurat e prokurimit publik dhe të lidhjes së kontratës përkatëse për zbatimin e projektit, përpara fundit të tremujorit të dytë, të vitit 2017. Për fondet e projekteve të paprokuruara sipas këtij afati, Komiteti për Zhvillimin e Rajoneve ka të drejtën të rishqyrtojë financimin dhe t’i rishpërndajë ato për një projekt tjetër. 
4. Ngarkohet sekretariati teknik, pranë Ministrisë së Mjedisit, të kryejë monitorimin e ecurisë së përdorimit të fondeve, sipas kalendarit të paraqitur nga autoritetet kontraktuese, në përputhje me pikën 2, të këtij vendimi, dhe të informojë Ministrinë e Financave dhe periodikisht Komitetin për Zhvillimin e Rajoneve, përmes Sekretariatit të Përgjithshëm të Komitetit për Zhvillimin e Rajoneve.



5. Ngarkohen ministri i Financave dhe Ministri i Mjedisit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYETARi
Niko Peleshi

Tabela 1 Lista e projekteve të reja, thirrja I për vitin 2017, për  grantin “Rehabilitim mjedisor, gjelbërim dhe pyllëzim”, programi i Zhvillimit të Infrastrukturës Vendore dhe Rajonale, me cikël zbatimi 2017-2018

	Nr
	Autoriteti Kontraktues
	Emërtimi i projektit
	Vlera e plotë e projektit (në lekë)
	Vlera e financimit për vitin 2017        (në lekë)

	QARKU ELBASAN

	1
	Bashkia Prrenjas
	Gjelbërimi nëpërmjet pyllëzimeve i kurorës së qytetit Prrenjas.
	12,000,000
	12,000,000

	QARKU SHKODËR

	2
	Bashkia 
Vau i Dejës
	Gjelbërimi i mjedisve publike të Bashkisë ‘Vau i Dejës”
	87,000,000
	87,000,000

	TOTALI
	99,000,000
	99,000,000



Shënim: 1. “Vlera e projektit” përfaqëson vlerën e financimit për projektin, miratuar me vendim të Komitetit për Zhvillimin e Rajoneve. 
2. “Vlera e financimit për vitin 2017” është financimi që jepet për vitin 2017, me burim fondin për projekte të reja, të programit buxhetor “Administrimi i pyjeve” të Ministrisë së Mjedisit, për vitin 2017.

Zëvendëskryeministri                        Zëvendëskryetar;   Ministri i Financave               anëtar;   Ministri i Zhvillimit Ekonomik, Turizmit,    Tregtisë dhe Sipërmarrjes             anëtar    Ministri i Zhvillimit Urban             anëtar;   Ministri i Transportit dhe Infrastrukturës          anëtar;   Ministri i Arsimit dhe Sportit             anëtar;   Ministri i Bujqësisë, Zhvillimit Rural dhe          Administrimit të Ujërave               anëtar;   Ministri i Shëndetësisë                 anëtar;    Ministri i  Kulturës                            anëtar;    Ministri i Mjedisit                            anëtar;    Ministri i Punëve të Brendshme                        anëtar;   Ministri i Shtetit për Inovacionin    dhe Administratën Publike             anëtar;   Ministri i Shtetit për Çështjet Vendore                       anëtar;    Kryetari i Shoqatës së Qarqeve të Shqipërisë                    anëtar;    Kryetari i Shoqatës së Bashkive të Shqipërisë /   Përfaqësuesi i Bordit të Agjencisë për Zhvillim Rajonal nr.1   anëtar;    Kryetari i Shoqatës për Autonomi Vendore     /   Përfaqësue si i Bordit të Agjencisë për Zhvillim Rajonal nr.2   anëtar;   Përfaqësuesi i Bordit të Agjencisë për Zhvillim Rajonal nr.3   anëtar;   Përfaqësuesi i Bordit të Agjencisë për Zhvillim Rajonal nr.4   anëtar.  


